
	008/2558

	ราคาซื้อขายของที่นำเข้า (Transaction Value)

	ชื่อเรื่อง/Title
	การประเมินราคาเรซินที่ผู้ซื้อได้ชำระให้แก่ซัพพลายเออร์สำหรับค่าวัตถุดิบเพื่อนำมาผลิตชิ้นส่วนเครื่องจักรทำจากพลาสติก

	วันที่เผยแพร่/Date of disclosure
	วัน/เดือน/ปี



	ข้อหารือ/Inquiry
	

	รายละเอียดของข้อหารือ
/Outline
	ประเภทของสินค้า/ Imported goods

	ชิ้นส่วนเครื่องจักรทำจากพลาสติกที่ต้องใช้เรซินเป็นวัตถุดิบ

	
	ประเด็นคำถาม/Point of inquiry

	ราคาศุลกากรที่ผู้นำเข้าต้องชำระทั้งหมดเพื่อใช้ในการประเมินภาษีของสินค้านำเข้ามีมูลค่าเท่าใด

	
	ข้อเท็จจริงทางธุรกรรม/Outline of the transaction and transaction flowchart
	ผู้ซื้อ B ได้ทำสัญญาซื้อขายชิ้นส่วนเครื่องจักรทำจากพลาสติกกับผู้ขาย S และผู้ขาย S ได้กำหนดว่าเพื่อให้สินค้าดังกล่าวมีคุณภาพตามข้อกำหนดในสัญญาซื้อขาย ผู้ขาย S ต้องสั่งซื้อวัตถุดิบเรซิ่นจากซัพพลายเออร์ M โดยผู้ซื้อ B ต้องชำระเงินค่าสินค้าเรซินให้กับซัพพลายเออร์  M เป็นเงิน 50,000 C.U. (รายละเอียดตามส่วนที่ 1)                      

	หมายเหตุ/Remarks
	



	ตอบข้อหารือ
/Answer
	

	รายละเอียดของการตอบข้อหารือ/ Outline
	คำตอบโดยสรุป/Summary of answer

	1. ราคาค่าเครื่องจักรที่ทำจากพลาสติกตามราคาใน Invoice มูลค่า  50,000 C.U.
2. ราคาสินค้าค่าเรซินที่ผู้ซื้อ B จ่ายให้แก่ ซัพพลายเออร์ Mมูลค่า 50,000 C.U.
ดังนั้นราคาศุลกากรมีค่าเท่ากับ  100,000 C.U.

	
	เหตุผลโดยสรุป/ Outline of answer

	ผู้ซื้อ B ชำระค่าสินค้าเรซินให้กับ ซัพพลายเออร์ M ต้องนำมารวมเป็นราคาศุลกากร เมื่อกำหนดราคาศุลกากรสำหรับของที่นำเข้าจะต้องนำราคาสินค้าค่าเรซินมารวมไว้เป็นราคาตาม Invoice ด้วย(รายละเอียดตามส่วนที่ 2)

	กฎหมายที่เกี่ยวข้อง/ Article number of applicable laws, regulations, and other related instruments
	กฎกระทรวง ฉบับที่ 132 (พ.ศ. 2543) หมวด 2 ข้อ  8 แก้ไขเพิ่มเติมโดยกฎกระทรวงฉบับที่ ๑๔๕ (พ.ศ.๒๕๔๗) ข้อ ๔
กฎกระทรวง ฉบับที่ 145 (พ.ศ. 2547) หมวด 1 ข้อ 6

ภาคผนวก 1 ย่อหน้าที่ 1 ของหมายเหตุการตีความของมาตรา 1 และย่อหน้าที่ 7 ของภาคผนวก 3 ของความตกลง GATT 1994         


       

	เงื่อนไขการใช้คำวินิจฉัย /Conditions applied
	คำตอบโดยสรุปข้างต้นเป็นไปตามข้อเท็จจริงที่เสนอมา ในการปฏิบัติจริงอาจแตกต่างไปหากมีข้อเท็จจริงในการนำเข้าจริงแตกต่างไป



ส่วนที่ 1 :ข้อเท็จจริง/ Part 1: Facts of Transaction

ผู้ขาย
ผู้ซื้อ
สัญญาซื้อขาย

Invoice [CIF50,000C.U.] & สินค้า
B
(ประเทศ I)
S
(ประเทศ X)
จำนวนเงินที่ชำระ [50,000C.U.]




 คำสั่งซื้อสินค้าเรซิน 
 สินค้าเรซิน 
การชำระราคาค่าเรซิน
50,000C.U.  


ซัพพลายเออร์ M 
(ประเทศ X)





ผู้ซื้อ B ได้ทำสัญญาซื้อขายชิ้นส่วนเครื่องจักรทำจากพลาสติกกับผู้ขาย S และผู้ขาย S ได้กำหนดว่าเพื่อให้สินค้าดังกล่าวมีคุณภาพตามข้อกำหนดในสัญญาซื้อขาย ผู้ขาย S ต้องสั่งซื้อวัตถุดิบเรซินจากซัพพลายเออร์ M โดยผู้ซื้อ B ต้องชำระเงินค่าสินค้าเรซินให้กับซัพพลายเออร์  M เป็นเงิน 50,000 C.U. เมื่อผู้ขาย S ได้จัดส่งสินค้าชิ้นส่วนเครื่องจักรทำจากพลาสติกปให้ผู้ซื้อ B และได้ส่ง Invoice ให้ผู้ซื้อ B ชำระค่าสินค้า 50,000 C.U. ให้กับผู้ขาย S
ส่วนที่ 2 :ผลการพิจารณา / Part 2 : Answer
	1. การพิจารณาของเจ้าหน้าที่ / Customs’ Opinion
           1.1 บทบัญญัติกฎหมายที่เกี่ยวข้อง
 จากข้อเท็จจริงการชำระค่าสินค้านำเข้าและโอนกรรมสิทธิ์ในตัวสินค้าระหว่างผู้ซื้อและผู้ขาย ไม่มีเงื่อนไขหรือข้อจำกัดใดที่ห้ามใช้ราคาซื้อขายของที่นำเข้าในการกำหนดราคาศุลกากร วิธีที่สามารถนำมาปรับใช้ได้ คือ วิธีที่ 1 ราคาซื้อขายของที่นำเข้า ตามข้อ 8 ของกฎกระทรวง ฉบับที่ 132 (พ.ศ.2543) แก้ไขเพิ่มเติมตามกฎกระทรวงฉบับที่ ๑๔๕ (พ.ศ.๒๕๔๗) ข้อ ๔
          สำหรับการชำระค่าสินค้าจากผู้ซื้อ B ไปยัง ซัพพลายเออร์ M นั้น ให้นำกฎกระทรวงฉบับที่ 132 (พ.ศ.2543) ข้อ 6 ให้นำความในภาคผนวก 1 หมายเหตุการตีความ และภาคผนวก 3 ของความตกลงในการนำมาตรา 7 และความตกลงทั่วไปว่าด้วยภาษีศุลกากรและการค้า 1994 มาถือปฏิบัติ มาใช้ประกอบการพิจารณาเพื่อกำหนดราคาศุลกากรตามกฎกระทรวงนี้(ตามภาคผนวก 1 ย่อหน้าที่ 1ของหมายเหตุการตีความของมาตรา 1 และย่อหน้าที่ 7 ของภาคผนวก 3 ของความตกลง GATT 1994 ) 

1.2 การวิเคราะห์ข้อเท็จจริง
            จากข้อเท็จจริง ราคาสินค้าชิ้นส่วนเครื่องจักรที่ทำจากพลาสติกถูกกำหนดขึ้นโดยผู้ซื้อ Bและผู้ขาย S และผู้ขาย S เป็นผู้สั่งซื้อเรซินซึ่งเป็นวัตถุดิบที่ใช้ในการผลิตสินค้าจากซัพพลายเออร์ M  ในสัญญาซื้อขายจะระบุราคาค่าสินค้าชิ้นส่วนเครื่องจักรทำจากพลาสติกเป็นจำนวนเงิน 50,000 C.U. และราคาค่าวัตถุดิบคือเรซินเป็นจำนวนเงิน 50,000 C.U.  และผู้ซื้อ B ต้องชำระราคาค่าวัตถุดิบคือ เรซิ่นให้แก่ซัพพลายเออร์ M ตามคำสั่งของผู้ขาย S  แต่ใน Invoice จะระบุราคาค่าสินค้าชิ้นส่วนเครื่องจักรจำนวน 50,000 C.U.  เท่านั้น 
            ซัพพลายเออร์ M เป็นบุคคลนอกสัญญาแต่เป็นผู้จัดเตรียมวัตถุดิบในการผลิตสินค้า และการชำระค่าวัตถุดิบคือเรซินนี้ ผู้ซื้อ B จะเป็นผู้ชำระตามคำสั่งของผู้ขาย S และชำระโดยตรงให้กับ ซัพพลายเออร์ M  ดังนั้น การชำระราคาค่าวัตถุดิบคือเรซิ่น จะอยู่ภายใต้ กฎกระทรวงฉบับที่ 132 (พ.ศ.2543)  ข้อ 6 ใน Invoice ไม่ได้รวมราคาค่าวัตถุดิบคือเรซิ่นไว้ จะระบุเพียงราคาซื้อขายชิ้นส่วนเครื่องจักรที่ทำจากพลาสติกเป็นจำนวนเงิน 50,000 C.U. เท่านั้น        	
          2.ผลของการวินิจฉัย/Conclusion

            ผู้ซื้อ B ชำระค่าสินค้าเรซินให้กับ ซัพพลายเออร์ M ต้องนำมารวมเป็นราคาศุลกากร เมื่อกำหนดราคาศุลกากรสำหรับของที่นำเข้าจะต้องนำราคาสินค้าค่าเรซิ่นมารวมไว้เป็นราคาตาม Invoice ด้วย
   ราคาตาม Invoice:                                                   50,000C.U.
   ราคาสินค้าค่าเรซินที่ผู้ซื้อ B จ่ายให้แก่ ซัพพลายเออร์ M:       50,000C.U.
   ราคาศุลกากรรวมเป็น                                             100,000C.U.







                            


                                                                                                    
